Projekts

**Grozījums likumā “Par grāmatvedību”**

Izdarīt likumā "Par grāmatvedību" (Latvijas Republikas Saeimas un Ministru Kabineta Ziņotājs, 1995, 3., 23.nr.; 1996, 9., 15.nr.; 1996, 24.nr.; 1999, 15.nr.; 2000, 10.nr.; 2003, 12.nr.; 2004, 6.nr.; 2006, 10.nr.; 2009, 9.nr.; Latvijas Vēstnesis, 2010, 102., 166.nr., 2011, 65., 184.nr., 2013, 87., 194., 250.nr., 2016, 197., 241.nr.) šādu grozījumu un papildināt likuma 7.¹ pantu ar sesto daļu šādā redakcijā:

“Par ārēju attaisnojuma dokumentu, lai iegrāmatotu aprēķināto nodokli, var tikt uzskatītas arī normatīvajos aktos noteiktās nodokļu deklarācijas. Lai veiktu nodokļu (nodevas) administrācijas (likuma “Par nodokļiem un nodevām” izpratnē) administrēto nodokļu, nodevu un citu tā administrēto maksājumu uzskaiti, kas attiecināmi uz valsts budžetu, par ārēju attaisnojuma dokumentu var tikt uzskatīti nodokļu (nodevu) administrācijas izdotie dokumenti (piemēram, administratīvajā procesā pieņemtie lēmumi), arī tajos gadījumos, kad minētajos dokumentos nav ietverts kāds no šā likuma 7.panta pirmajā daļā noteiktajiem rekvizītiem vai norādāmā informācija par saimniecisko darījumu. Nodokļu (nodevas) administrācija veicot administrēto nodokļu, nodevu un citu maksājumu uzskaiti, grāmatvedības reģistros var izdarīt ierakstus arī pamatojoties uz tās informācijas sistēmas konkrētā datuma aprēķiniem, kas veikti atbilstoši normatīvajiem aktiem.”

Likums stājas spēkā 2018.gada 1.janvārī.

Ministru prezidents M.Kučinskis

Finanšu ministre D.Reizniece-Ozola